**OBAVIJEST**

**o rezultatima Javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2021. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva pripravnika, donijelo je dana 11. siječnja 2022. godine Odluku o izboru pripravnika –doktora medicine, magistara farmacije i magistara medicinske biokemije i laboratorijske medicine za koje će se financirati pripravnički staž osnovom Javnog natječaja iz 2021. godine.

Predmetnom Odlukom izvršen je odabir kandidata za provođenje pripravničkog staža prijavljenih na Javni natječaj za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2021. godini, objavljen dana 6. prosinca 2021. godine (u daljnjem tekstu: Javni natječaj).

Kandidati su odabrani prema uvjetima i kriterijima iz Javnog natječaja i navedeni su u **Listi prvenstva pripravnika** (nakon provedenog Javnog natječaja u 2021. godini) - Prilog 1.

Izvod iz navedene Liste prvenstva pripravnika dostavit će se zdravstvenim ustanovama i drugim ugovornim subjektima Zavoda u kojima je kandidatima odobreno provođenje pripravničkog staža, a radi provođenja postupka u vezi sklapanja ugovora o radu na određeno vrijeme radi provođenja pripravničkog staža.

Kandidat koji je podnio zahtjev za financiranje pripravničkog staža, a nije uvršten u Listu prvenstva pripravnika naveden je u **Popisu prijavljenih kandidata koji nisu uvršteni u Listu prvenstva pripravnika** (nakon provedenog Javnog natječaja u 2021. godini) – Prilog 2.

Zagreb, 14. siječnja 2022. godine